钦定古今图书集成/明伦汇编/闺媛典/第043卷 > 皇清 > 黄巨卿妻郁氏
## 钦定古今图书集成/明伦汇编/闺媛典/第043卷 > 皇清 > 黄巨卿妻郁氏

按《扬州府志》：“郁氏，泰州人。归黄巨卿，生二子，夫亡孀居。教子云慈而且严，含熊画荻，督课靡懈。云以诗文名世，弱冠受知州守桐乡陈守素。素去官归，罹难，亲知无敢过问。郁闻急趣云往省，脱簪珥佐装，并鬻产二百金馈之狴户。云身职橐𫗴，而阴为排解。逾年，素事得白，登堂拜母云。以是名闻天下，人称其不愧贤母” 云。